《庚寅九月自苏州量移武昌留示诸生 其一》
清代·黄彭年

有朋筮盍簪，譬若鸟栖树。一鸟独南飞，众鸟东西顾。

他树岂无独，徘徊不忍去。诸生勤讲习，予亦忘衰暮。

常抱离索忧，畏读销魂赋。

作者简介：（1823—1890）清贵州贵筑人，字子寿。道光二十五年进士。授编修。同治元年入骆秉章四川幕府，镇压石达开军。官至湖北布政使。尝掌教关中书院、保定莲池书院。又应李鸿章聘修《畿辅通志》。官至江苏布政使，调湖北，遇事有不可，必断以争。有《三省边防考略》、《金沙江考略》、《陶楼文钞》等。